钦定古今图书集成/明伦汇编/闺媛典/第048卷 > 杨妇吴氏
## 钦定古今图书集成/明伦汇编/闺媛典/第048卷 > 杨妇吴氏

按《乌程县志》：吴氏嫁于杨，有殊色。至正丙申秋，明兵
逼城，吴携二子潜投苕水死。及城破，人见母子并浮
水面不相离，咸为叹异。王逢为作歌以吊云：“丞相昏
昏长夜酒，司空援绝凭城守。七万兵分诸将屯，坐视
霜风折杨柳。冰肌月貌愁泥滓，锦棚觿佩同归水。九
泉无愧先人面，终身不作他乡鬼。君不见雕戈白马”
气如云，昨日《烈丈夫》，今日降将军。呜呼，烈妇吴氏何
可群！